വര്ക്ക് ഫ്രം ഹോമില് ടെക്നോപാര്ക്കിലെ വനിതാ ടെക്കിക്ക് ജോലി മയക്കുമരുന്ന് കടത്ത്, പിടിച്ചെടുത്തത് ലക്ഷങ്ങള് വിലയുള്ള ന്യൂജെന് സ്റ്റഫ് തിരുവനന്തപുരം: ലക്ഷങ്ങള് വിലവരുന്ന ന്യൂജെന് മയക്കുമരുന്നുമായി തിരുവനന്തപുരം ടെക്നോപാര്ക്കില് ജോലിനോക്കുന്ന വനിതാ ടെക്കിയടക്കം മൂന്നുപേര് പിടിയിലായി. തിരുവനന്തപുരം ചിറയിന്കീഴ് അമൃതം വീട്ടില് യദുകൃഷ്ണന് 25, പൂന്തുറ പടിഞ്ഞാറ്റില് വീട്ടില് ശ്രുതി എസ്.എന് 25, കോഴിക്കോട് വെള്ളിമാടുകുന്ന് സ്വദേശി നൗഫത്ത് മഹല് നൗഷാദ് പി ടി40 എന്നിവരാണ് പിടിയിലായത്. യദുകൃഷ്ണനും ശ്രുതിയും തിരുവനന്തപുരം ടെക്നോപാര്ക്കിലെ ഐടി ജീവനക്കാരാണ്. വര്ക്ക് ഫ്രം ഹോം ആനുകൂല്യം മുതലാക്കി എളുപ്പത്തില് പണം സമ്ബാദിക്കുന്നതിനുവേണ്ടിയാണ് സംഘം മയക്കുമരുന്ന് കടത്താന് ശ്രമിച്ചതെന്നാണ് ലഭിക്കുന്ന സൂചന. നൂറുഗ്രാം മയക്കുമരുന്നാണ് ഇവരില് നിന്ന് പിടിച്ചെടുത്തത്. ബംഗളൂരുവില് നിന്നാണ് സംഘം മയക്കുമരുന്ന് കേരളത്തിലേക്ക് കടത്താന് ശ്രമിച്ചത്. കേരളകര്ണാടക അതിര്ത്തിയില് വാഹന പരിശോധന നടത്തുന്നതിനിടെയാണ് എക്സൈസ് ഇന്സ്പെക്ടര് പി ജി രാധാകൃഷ്ണന്റെ നേതൃത്വത്തിലുള്ള സംഘം പ്രതികളെ പിടികൂടിയത്. ഇവര് സഞ്ചരിച്ചിരുന്ന കാറും പിടിച്ചെടുത്തിട്ടുണ്ട്. സംഘം നേരത്തേയും മയക്കുമരുന്ന് കടത്തിയിട്ടുണ്ടോ എന്നും എവിടെയാണ് വിറ്റത് എന്നതിനെക്കുറിച്ചും അന്വേഷിക്കുന്നുണ്ട്.